1990. november 14-én debütált a csehszlovák labdarúgó-válogatott elleni 1992-es labdarúgó-Európa-bajnokság selejtező mérkőzésén. A következő mérkőzésén az albán labdarúgó-válogatott ellen megszerezte első gólját a címeres mezben. Tagja volt a válogatottnak az 1996-os labdarúgó-Európa-bajnokságon és az 1998-as labdarúgó-világbajnokságon részt vevő csapatnak. Az 1996-os tornán román labdarúgó-válogatott ellen gólt szerzett, az angolok elleni mérkőzésen pedig a hosszabbításban értékesítette a büntetőjét.